钦定古今图书集成/明伦汇编/官常典/第775卷 > 向宠
## 钦定古今图书集成/明伦汇编/官常典/第775卷 > 向宠

按《蜀志向朗传》：朗兄子宠，先主时为牙门将。秭归之
败，宠营特完。建兴元年，封都亭侯，后为中部督，典宿
卫兵。诸葛亮当北行，表与后主曰：“将军向宠，性行淑
均，晓畅军事，试用于昔，先帝称之曰能，是以众论举
宠为督。愚以为营中之事，悉以咨之，必能使行阵和
睦，优劣得所也。”迁中领军。延熙三年，征汉嘉蛮夷，遇
害。